

**ประกาศองค์การบริหารส่วนตำบลด่านสวี**

เรื่อง ให้ยื่นแบบแสดงรายการเพื่อชำระภาษี ประจำปี 2565

...........................................

ตามพระราชบัญญัติภาษีป้าย พ.ศ. 2510 ให้ผู้มีหน้าที่ยื่นแบบรายการภาษีป้าย ซึ่งเป็นป้ายแสดงชื่อ ยี่ห้อ หรือเครื่องหมายที่ใช้ในการประกอบการค้า หรือประกอบกิจการอื่น เพื่อหารายได้หรือโฆษณาการค้า หรือกิจการอื่นเพื่อหารายได้ ไม่ว่าจะได้แสดงหรือโฆษณาไว้ที่วัตถุใดๆ ด้วยอักษร ภาพ หรือเครื่องหมาย  
ที่เขียน และสลัก จารึก หรือทำให้ปรากฏด้วยวิธีอื่น

ฉะนั้น อาศัยอำนาจตามพระราชบัญญัติภาษีป้าย พ.ศ. 2510 มาตรา 12 ให้เจ้าของป้าย  
ซึ่งต้องเสียภาษีป้าย ยื่นแบบแสดงรายการภายในเดือน มกราคม - มีนาคม 2565 ต่อพนักงานเจ้าหน้าที่   
ณ องค์การบริหารส่วนตำบลด่านสวี อำเภอสวี จังหวัดชุมพร ในวัน และเวลาราชการ

ทั้งนี้ หากไม่ยื่นแบบแสดงรายการชำระภาษีป้าย (ภ.ป.1) ภายในกำหนด หรือยื่นแบบแสดงรายการไม่ถูกต้อง อันเป็นเหตุทำให้จำนวนเงินที่ต้องชำระลดน้อยลง หรือไม่ชำระภาษีป้ายภายในกำหนด จะต้องเสียเงินเพิ่มตามมาตรา 25 (1),(2),(3) แห่งพระราชบัญญัติภาษีป้าย พ.ศ. 2510

จึงประกาศให้ทราบโดยทั่วกัน

ประกาศ ณ วันที่ 13 มีนาคม พ.ศ. 2565

(นายสมชาติ เชาวนะปัญจะ)

นายกองค์การบริหารส่วนตำบลด่านสวี